Den gamle trebrua over sundet ble bygd i 1919–20 av Eivind Blehr som hadde kjøpt Nesøya i 1917. Det var Norges største trebro i Norge, og kostet kr 92.000 å bygge. Samtidig ble det også bygd to små tømmerhus («brohus») på Nesøya, sammen med en bom der det ble innkrevd bompenger, kr 1 for gående og kr 3 for en bil. I desember 1943 bodde portvakten («Nils på brua») i det søndre huset. Kjørelæreren Nils Pettersen i Hestesundveien kjørte første bilen over, en Ford T-modell. Senere ble det lagt trebjelker på begge sider så ikke biler skulle kjøre utfor, men dette snevret også broen inn såpass at det ble vanskelig å møtes.